MÓRÁGY KÖZSÉG ÖNKORMÁNYZAT
Képviselő-testülete

Szám: Mo/59-17/2024.

J E G Y Z Ő K Ö N Y V

Készült: Mórágy Község Önkormányzat Képviselő-testületének 2024. december 11-én 8.00 órakor a Községházán megtartott rendkívüli nyílt ülésén.

Jelen vannak: Glöckner Henrik polgármester, Berde Béla, Illés Béla, Mezei Balázs képviselő (4 fő)

Igazoltan távol van: Horváth Dániel képviselő

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Tenczlingerné Füle Mária jegyzői megbízott


Glöckner Henrik polgármester köszöntötte a képviselő-testület tagjait, megállapította, hogy a testület határozatképes, az ülést megnyitotta. 

Ez után javaslatot tesz arra, hogy a meghívóban szereplő napirendi pont kerüljön megtárgyalásra.

Mórágy Község Önkormányzatának Képviselő-testülete a javaslat alapján 4 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:

[bookmark: _Hlk150239288]1. Mórágy Község Önkormányzata 2025. évi belső ellenőrzési tervének jóváhagyása (72. sz. előterjesztés)
Előterjesztő: Glöckner Henrik polgármester

2. A Cikói Hulladékgazdálkodási Társulás társulási megállapodása módosításának jóváhagyása (73. sz. előterjesztés)
Előterjesztő: Glöckner Henrik polgármester

3. A háziorvosi és házi gyermekorvosi feladatok ellátásáról szóló vállalkozási szerződés 2. számú módosításának elfogadása (szóbeli előterjesztés)
Előterjesztő: Glöckner Henrik polgármester

Zárt ülés:
1. Bursa Hungarica önkormányzati ösztöndíjpályázatok elbírálása (szóbeli előterjesztés)
Előterjesztő: Glöckner Henrik polgármester



Napirendi pontok tárgyalása:
[bookmark: _Hlk177994626]
1. Mórágy Község Önkormányzata 2025. évi belső ellenőrzési tervének jóváhagyása (72. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 0 tartózkodással a következő határozatokat hozta:

122/2024. (XII.11.) Képviselő-testületi határozat
Mórágy Község Önkormányzata 2025. évi belső ellenőrzési tervének jóváhagyásáról

Mórágy Község Önkormányzatának Képviselő-testülete Mórágy Község Önkormányzatának 2025. évi éves belső ellenőrzési tervét a költségvetési szervek belső kontrollrendszeréről és belső ellenőrzéséről szóló 370/2011.(XII. 31.) számú Korm. rendelet 32.§ (4) bekezdésében kapott felhatalmazás alapján az előterjesztés 1. számú melléklete szerint jóváhagyja. 

Felelős:	Glöckner Henrik polgármester
Határidő: 	azonnal

2. A Cikói Hulladékgazdálkodási Társulás társulási megállapodása módosításának jóváhagyása (73. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 0 tartózkodással a következő határozatokat hozta:

123/2024. (XII.11.) Képviselő-testületi határozat
A Cikói Hulladékgazdálkodási Társulás társulási megállapodása módosításának jóváhagyása

Mórágy Község Önkormányzatának Képviselő-testülete az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (rövidített név: Cikói Hulladékgazdálkodási Társulás) társulási megállapodásának módosítását - a határozati 1. melléklete szerinti tartalommal – jóváhagyja. Felhatalmazza a polgármestert a társulási megállapodás aláírására és a szükséges intézkedések megtételére.

Felelős:	Glöckner Henrik polgármester
Határidő: 	azonnal
[bookmark: _GoBack]
3. A háziorvosi és házi gyermekorvosi feladatok ellátásáról szóló vállalkozási szerződés 2. számú módosításának elfogadása (szóbeli előterjesztés)
Előterjesztő: Glöckner Henrik polgármester

Glöckner Henrik polgármester tájékoztatta a képviselőket, hogy Dr. Mremi Elimringi David háziorvos jelezte, hogy 2024. január 1-től változás történik a munkáját segítő szakasszisztens személyében. Balázs Zsanett helyett Tanos Tímea látja el ezt a feladatot januártól. A személyi változás miatt szükség van a háziorvossal kötött vállalkozási szerződés módosítására. Kérte a képviselőket, hogy mondják el a véleményüket.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 0 tartózkodással a következő határozatokat hozta:

124/2024. (XII.11.) Képviselő-testületi határozat
a háziorvosi és házi gyermekorvosi feladatok ellátására kötött vállalkozási szerződés módosításának elfogadásáról

Mórágy Község Önkormányzatának Képviselő-testülete úgy határozott, hogy a Mórágy település háziorvosi és házi gyermekorvosi feladatainak ellátására Dr. Mremi Elimringi David egészségügyi vállalkozóval kötött feladat-ellátási szerződés 2. számú módosítását az egészségügyi szakdolgozó személyében 2025. január 1-től bekövetkezett változása miatt a határozat 1. sz. mellékletében foglaltak szerint elfogadja. A Képviselő-testület felhatalmazza a polgármestert a vállalkozási szerződés 2. számú módosításának aláírására.

Határidő: azonnal
Felelős: Glöckner Henrik polgármester 
Határozatról értesül: Dr. Mremi Elimringi David – háziorvos
Tolna Megyei Kormányhivatal Szekszárdi Járási Hivatal Népegészségügyi Osztálya (7100 Szekszárd Dr. Szentgáli Gy.u.2.)

A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 8 óra 15 perckor bezárja.

Kmft.



Glöckner Henrik 					    Filczinger Ágnes
  	   polgármester						jegyző

